# MERILA ZA VREDNOTENJE PROGRAMOV LETNEGA PROGRAMA ŠPORTA V OBČINI TRZIN

1. **ŠPORTNI PROGRAMI**
   1. **Merila za izbiro športnih programov**
      1. **Prostočasna športna vzgoja otrok in mladine, športna rekreacija in šport starejših – programi celoletne vadbe**

## Pri izbiri programov celoletne vadbe se uporablja naslednja merila: cena programa, ki jo plača udeleženec, kompetentnost strokovnega kadra in število vključenih v program. Podatke za vrednotenje se pridobi na javnem razpisu. Programe v vsebinah prostočasne športne vzgoje otrok in mladine, športne rekreacije in športa starejših se vrednoti ločeno.

* + - 1. *Cena športnega programa*

Povprečni delež prispevka posameznika na uro programa posameznega izvajalca glede na povprečni prispevek na uro programa vseh izvajalcev.

|  |  |  |  |  |  |  |
| --- | --- | --- | --- | --- | --- | --- |
| Delež povprečne cene | brezplačno | do 60% | 61%  do80% | 81%  do100% | 101%  do140% | >140% |
| Število točk | 10 | 8 | 6 | 4 | 2 | 0 |

* + - 1. *Kompetentnost strokovnih delavcev*

Odstopanje povprečne ocene vsakega izvajalca od povprečne ocene usposobljenosti strokovnih delavcev vseh izvajalcev, vključenih v posamezen program. Vsakega strokovnega delavca se v vsakem programu vrednoti enkrat glede na stopnjo usposobljenosti oziroma izobrazbo z naslednjim številom točk:

|  |  |
| --- | --- |
| Stopnja usposobljenosti\*\* | ocena |
| 1. stopnja usposobljenosti | 1 |
| 2. stopnja usposobljenosti | 2 |
| izobrazba športne smeri | 3 |

\*\*Navedene ocene se uporablja tudi za strokovne kadre, ki bodo na novo pridobili usposobljenost v prehodnem obdobju.

|  |  |  |  |  |  |  |
| --- | --- | --- | --- | --- | --- | --- |
| Odstopanje od povprečne ocene | nadpovprečno | 100% do  90 % | 89% do  75% | 74% do  65% | 64% do  50% | <50% |
| Število točk | 10 | 8 | 6 | 4 | 2 | 0 |

* + - 1. *Število vključenih v program*

V letni program športa se uvrstijo programi, ki dosežejo najmanj 6 točk, od tega pri vsaj dveh merilih po najmanj 2 točki.

|  |  |  |  |  |  |  |
| --- | --- | --- | --- | --- | --- | --- |
| Število vključenih | nad 51 | 41 do 50 | 31 do 40 | 21 do 30 | 10 do 20 | <10 |
| Število točk | 10 | 8 | 6 | 4 | 2 | 0 |

* + 1. **Športna vzgoja otrok in mladine, usmerjene v kakovostni in vrhunski šport, kakovostni šport, vrhunski šport in šport invalidov**

Pri izbiri programov celoletne vadbe se uporablja naslednja merila: kompetenca strokovnih delavcev, konkurenčnost športne panoge, pomen v lokalnem okolju, število športnikov oziroma in uspešnost športne panoge. Podatke za vrednotenje se pridobi na javnem razpisu, od Olimpijskega komiteja Slovenije - Združenja športnih zvez in panožnih športnih zvez.

* + - 1. *Kompetentnost strokovnih delavcev*:

Enako kot v programih iz točke 1.1.1

1. *Konkurenčnost*

Število vseh registriranih športnikov vključenih v uradne tekmovalne sisteme panožne športne zveze

1. *Pomen v lokalnem okolju*

Leta vključenosti programov izvajalca v uradni tekmovalni sistem nacionalne panožne zveze.

č) *Število športnikov*

Število registriranih športnikov posameznega izvajalca, vključenih v programe letnega programa športa.

1. *Uspešnost*

Uspešnost se vrednoti na osnovi dveh kazalcev: števila kategoriziranih športnikov izvajalca na dan objave javnega razpisa in vrednotenja osvojenega naslova državnega prvaka v uradnem tekmovalnem sistemu v letu pred objavo javnega razpisa oziroma v športnih panogah, ki imajo ligaški sistem tekmovanja tudi uvrstitev v državni ligi. Naslov državnega prvaka in uvrstitev v ligi se vrednoti le ob udeležbi najmanj šestih posameznikov, dvojic, ekip oziroma skupin.

* Število kategoriziranih športnikov izvajalca na dan objave javnega razpisa

|  |  |  |  |  |  |  |
| --- | --- | --- | --- | --- | --- | --- |
| Razred kategorizacije | Olimpijski razred | Svetovni razred | Mednarodni razred | Perspektivni razred | Državni razred | Mladinski razred |
| Število točk/športnik | 12 | 10 | 8 | 6 | 4 | 2 |

* Naslov državnega prvaka v kategorijah uradnega tekmovalnega sistema, v kolikor je bil osvojen ob uvrstitvi najmanj šestih udeležencev.

- Individualni dosežek in dosežek dvojice

|  |  |  |
| --- | --- | --- |
| **Kategorije** | **Športna vzgoja otrok in mladine, usmerjene v kakovostni in vrhunski šport** | **Kakovostni šport** |
| Število točk/športnik | 4 | 6 |

- Dosežek ekipe (skupine)

|  |  |  |
| --- | --- | --- |
| **Kategorije** | **Športna vzgoja otrok in mladine, usmerjene v kakovostni in vrhunski šport** | **Kakovostni šport** |
| Število točk/ekipo,skupino | 10 | 20 |

* Uvrstitev članske ekipe v državni ligi\*

|  |  |  |  |
| --- | --- | --- | --- |
| **Liga** | **I.DL** | **II.DL** | **III.DL** |
| uvrstitev | točke | točke | točke |
| 1/2 | 15 | 10 | 1 |
| 2/2 | 10 | 1 | 0 |

\*Točke za uvrstitev članske ekipe se izključujejo s točkami za naziv državnega prvaka.

## e) Način vrednotenja

* + Za vsako športno panogo se v vsakem merilu izračuna % od skupne vrednosti.
  + V letni program športa se uvrstijo programi v športnih panogah, katerih vsota deležev (%) vseh meril je najmanj 20.
  1. **Vrednotenje športnih programov**
     1. **Pogoji vrednotenja športnih programov**

V športnih programih se vrednoti programe prijaviteljev, ki izpolnjujejo naslednje pogoje:

* Prijavitelj je tudi izvajalec športnih programov.
* Celoletni programi se izvajajo v času objave javnega razpisa.
* V programih športne vzgoje otrok in mladine, usmerjene v kakovostni in vrhunski šport, kakovostnega, vrhunskega športa in šport invalidov se vrednoti programe, v katere so vključeni športniki, registrirani v nacionalni panožni športni zvezi (v nadaljevanju NPŠZ) za prijavitelja. V individualnih športnih panogah mora prijavitelj izkazati njihovo udeležbo na enem tekmovanju uradnega tekmovalnega sistema potrjenega s strani Olimpijskega komiteja Slovenije – Združenja športnih zvez v letu pred letom, na katerega se nanaša javni razpis oziroma do datuma javnega razpisa, v kolektivnih športnih panogah pa morajo biti registrirani športniki vključeni v ekipe, ki nastopajo na tekmovanjih uradnega tekmovalnega sistema v tekoči sezoni.
* Športni programi niso vključeni v program vzgojno-izobraževalnih in vzgojno varstvenih zavodov, ki jih izvajajo zaposleni v zavodu in se izvajajo v poslovnem času zavoda.
* Izvajalcu športnih programov v vzgojno izobraževalnem zavodu izvaja šolsko interesno dejavnost, se vrednoti samo strokovni delavec, v kolikor ni vrednoten s strani zavoda.
  + 1. **Elementi vrednotenja športnih programov**

V programih se vrednoti objekt in strokovne delavce (razen v programih kakovostnega športa), v promocijskih programih tudi propagandno gradivo, v kolikor izvajalcem ni dostopno brezplačno. V programih športne vzgoje otrok in mladine, usmerjene v kakovostni in vrhunski šport se vrednoti tudi dosežen naslov državnega prvaka v kategorijah uradnega tekmovalnega sistema v kolikor je bil osvojen ob udeležbi najmanj šestih udeležencev oziroma ekip - skupin.

* Strokovni delavce se vrednoti na podlagi pogodbe med izvajalcem in strokovnim delavcem. V vsakem programu se vrednoti en strokovni delavec. Za vrednotenje vodenja programa s strani strokovnega delavca s zakonsko predpisano ustrezno usposobljenostjo oz. izobrazbo se uporablja korekcijski faktor:

*Preglednica št. 1; Strokovni delavec – 1*

|  |  |  |  |  |
| --- | --- | --- | --- | --- |
| **Strokovni delavec** | **Usposobljenost**  **1. stopnja\*** | **Usposobljenost**  **2. stopnja** | **Usposobljenost**  **3. stopnja** | **Izobrazba** |
| Korekcijski faktor | 0,8 | 1,0 | 1,2 | 1,5 |

\*Strokovni delavce s 1. stopnjo usposobljenosti se vrednoti samo v zakonsko predpisanem prehodnem obdobju (3 leta).

## Po prehodnem obdobju se za vrednotenje strokovnega kadra uporablja naslednje korekcijske faktorje:

*Preglednica št. 2; Strokovni delavce – 2*

|  |  |  |  |
| --- | --- | --- | --- |
| **Strokovni delavec\*\*** | **Usposobljenost**  **1. stopnja** | **Usposobljenost**  **2. stopnja** | **Izobrazba** |
| Korekcijski faktor | 1,0 | 1,2 | 1,5 |

## \*\*Strokovni delavec, ki bo na novo pridobil usposobljenost v prehodnem obdobju, se vrednoti po preglednici š.2

## Objekt in sofinaciranje najema se vrednoti na podlagi pogodbe o uporabi objekta z upravljavcem oz. lastnikom objekta, dokazilom o njegovem lastništvu ali pogodbo o najemu oz. upravljanju športnega objekta. Ne vrednoti se objektov, ki so v brezplačni uporabi. Sredstva za sofinanciranje objekta, uporabnine oziroma najemnine se razdelijo na podlagi celoletnega stroška najema posameznega uporabnika.

* Športna društva in klubi, ki imajo sedež zunaj območja občine Trzin, s selekcijo do starosti 18 let v kateri trenirajo vsaj trije občani Občine Trzin, lahko kandidirajo izključno za sofinanciranje najemnin športnih objektov. Višino sredstev sofinacniranja na klub ali ekipo se določi z javnim razpisom
* Osvojitev naslova državnega prvaka

*Preglednica št. 4; Naslov državnega prvaka v kategorijah uradnega tekmovalnega sistema, v kolikor je bil osvojen ob uvrstitvi najmanj šestih udeležencev*

|  |  |  |  |
| --- | --- | --- | --- |
|  | posameznik | dvojica | ekipa (skupina) |
| Kategorije športne vzgoje otrok in mladine, usmerjene v kakovostni in vrhunski šport | 25 | 45 | 75 |
| Kakovostni šport | 40 | 60 | 100 |

* + 1. **Način vrednotenja programov**
       - Posameznika se vrednoti pri enem izvajalcu le v enem športnem programu.
       - Programe se vrednoti v točkah.
       - V merilih določen obseg programa se nanaša na optimalno zadostitev pogojev glede števila udeležencev vadbene skupine, navedene v tabelah posameznih športnih programov.
       - V športnih programih se vrednoti dejanski obseg izvajanja programa, vendar največ do obsega, opredeljenega v tabelah posameznih športnih programov, razen če ni v programu drugače opredeljeno. Ura programa je 60 minut.
       - V primeru odstopanja dejanske velikosti vadbene skupine od meril se izračuna koeficient, s katerim se množi dejanski obseg programa (vrednoten obseg programa).
       - Vrednoten obseg programa predstavlja osnovo za vrednotenje strokovnega kadra in objekta v skladu s preglednicami 1 (oziroma 2) in 3. Vrednost programa predstavlja produkt med vsoto točk (strokovni delavce in objekt) in vrednostjo točke v €.
       - Vrednost točke predstavlja količnik med višino sredstev in številom točk izbranih izvajalcev v posamezni vsebini.

* 1. **Merila za vrednotenje športnih programov**
     1. **Prostočasna športna vzgoja otrok in mladine**

Prostočasna športna vzgoja otrok in mladine predstavlja širok spekter dejavnosti za populacijo od predšolskega do vključno srednješolskega obdobja. Vrednotijo se organizirane oblike celoletne športne dejavnosti, in promocijski športni programi.

* + - 1. **Promocijski športni programi**

Promocijski športni programi so: Mali sonček, Ciciban planinec, Zlati sonček, Naučimo se plavati, Krpan in Mladi planinec.

V programih se vrednoti materialni strošek programa (propagandno gradivo) na udeleženca, v kolikor to ni brezplačno.

*Preglednica št. 5; Promocijski športni programi – propagandno gradivo*

|  |  |  |
| --- | --- | --- |
| **Promocijski športni programi** | **Predšolski otroci** | **Šoloobvezni otroci** |
| Št. točk na udeleženca | 0,1 | 0,1 |

*Preglednica št. 6; Program Ciciban planinec in Mladi planinec*

|  |  |  |  |
| --- | --- | --- | --- |
| **Naziv programa** | **Vel. skupine** | **Obseg programa** | **Vsebina programa** |
| Ciciban planinec – predšolski otroci | 10 | 7,5 | do 5 planinskih izletov po 1,5 ure |
| Ciciban planinec – šoloobvezni otroci | 15 | 10 | do 5 planinskih izletov po 2 uri |
| Mladi planinec | 15 | 48 | do 8 planinskih izletov po 6 ur |

*Preglednica št. 7; Program Naučimo se plavati – prilagajanje na vodo*

|  |  |  |  |  |
| --- | --- | --- | --- | --- |
| **Naziv programa** | **Vel. skupine** | **Obseg programa** | **T/skupino** | **Vsebina programa** |
| Plavalni tečaj | 8 | 10 | 25 | Program prilagajanja na vodo (predšolski otroci ali 1. razred OŠ) |

* + - 1. **Šolska športna tekmovanja**

Šolska športna tekmovanja se izvajajo izključno v vzgojno izobraževalnih zavodih in predstavljajo udeležbo šolskih ekip na organiziranih tekmovanjih, ki potekajo pod okriljem Zavoda za šport RS Planica. Udeležbo učencev na tekmovanju se vrednoti glede na nivo tekmovanja.

* Sofinancira se stroške organizacije, prevozev, prijavnin
  + - * + Praviloma se vrednoti udeležba na občinskem in regijskem tekmovanju, razen v športnih panogah, kjer se regijsko tekmovanje ne izvaja oziroma ima izvajalec v času prijave na javni razpis že zagotovljeno udeležbo na državnem prvenstvu.
        + Program šolskih športnih tekmovanj mora biti sprejet na aktivu učiteljev športa in potrjen s strani vodstva šole.
      1. **Celoletni športni programi**

Vrednoti se programe izvajalcev, ki izpolnjujejo pogoj po minimalnem obsegu izvajanja športnih programov. Celoletni športni programi so opredeljeni kot splošni in pripravljalni. Kot splošne programe se vrednoti programe izvajalcev, katerih vsebina se nanaša na različne gibalne dejavnosti in programe v posameznih športnih panogah, ki ne izpolnjujejo pogojev za vključitev v program športne vzgoje otrok in mladine, usmerjene v kakovostni in vrhunski šport. Kot pripravljalne programe se vrednoti programe izvajalcev, ki imajo v letni program športa vključene udeležence v programih športne vzgoje otrok in mladine, usmerjene v kakovostni in vrhunski šport.

*Preglednica št. 9; Celoletni športni programi – splošni*

|  |  |  |  |
| --- | --- | --- | --- |
| **Celoletni programi** | **Predšolski otroci (do 6 let)** | **Šoloobvezni otroci (do 15 let)** | **Mladina (do 19 let)** |
| Velikost vadbene skupine | 10 | 10 do 15 | 10 do 15 |
| Št. ur programa | 60 | do 80 | do 80 |

* + - 1. **Dodatne ure športne dejavnosti v šoli**

Dodatne ure športa v osnovni šoli v času pouka, izven kurikuluma. Sredstva se zagotovi v okviru letnega programa športa. Merila za vrednotenje so sestavni del razpisa.

* + - 1. **Programi v počitnicah in pouka prostih dnevih**

Programi v počitnicah in pouka prostih dnevih praviloma predstavljajo športne dejavnosti v skrajšanem obsegu (tečaji, projekti, športni in planinski tabori), ki jih ponujajo različni izvajalci. V kolikor je izvajalec vzgojno izobraževalni zavod, in se program izvaja v prostorih, s katerimi upravlja zavod, se v programu ne vrednoti objekta.

*Preglednica št.11; tečaji, projekti*

|  |  |  |
| --- | --- | --- |
|  | **Predšolski otroci (do 6 let)** | **Šoloobvezni otroci (do 15 let)** |
| Velikost skupine | 15 | 20 |
| Obseg programa | 10 do 20 ur | 10 do 20 ur |

*Preglednica 12; Športni in planinski tabor*

|  |  |  |
| --- | --- | --- |
| **Naziv programa** | **Točk/ udeleženca** | **Trajanje programa** |
| Športni/planinski tabor | 5 | Najmanj 5 dni z bivanjem izven občine |

* + 1. **Prostočasna športna vzgoja otrok in mladine s posebnimi potrebami**

Športna vzgoja otrok in mladine s posebnimi potrebami je prilagojeno izvajanje gibalnih programov, ki jih izvajajo vzgojno-izobraževalni zavodi in društva;

Programi, v katere so vključeni otroci in mladina s posebnimi potrebami z odločbo pristojnega organa, se vrednotijo individualno za posameznega otroka s stalnim bivališčem v Občini Trzin.

Za otroka s posebnimi potrebami, se lahko izvajalcu prilagojenega programa sofinacnira do največ 150,00 EUR v letu.

### Športna vzgoja otrok in mladine usmerjene v kakovostni in vrhunski šport

Športna vzgoja otrok in mladine, usmerjene v kakovostni in vrhunski šport predstavlja širok spekter programov za otroke in mladino, ki se s športom ukvarjajo zaradi doseganja rezultatov. Programi vključujejo načrtno skrb za mlade športnike, zato morajo izvajalci izpolnjevati prostorske, kadrovske in druge zahteve NPŠZ.

### Celoletni programi vadbe

V skladu s potrjenimi uradnimi tekmovalni sistemi so v programe športne vzgoje otrok in mladine, usmerjenih v kakovostni in vrhunski šport vrednoti programe izvajalcev v naslednjih starostnih kategorijah, ki praviloma niso mlajši od 12 let.

*Preglednica 13/1; Športna vzgoja otrok in mladine, usmerjene v kakovostni in vrhunski šport*

|  |  |  |  |  |  |
| --- | --- | --- | --- | --- | --- |
| Športna panoga | **Kategorija** | **Mlajši dečki** | **Starejši dečki** | **Kadeti** | **Mladinci** |
| Starost | 12 - 13 | 14 - 15 | 16 - 17 | 18 - 19 |
| Vel. vad.sk. | 16 | 18 | 18 | 18 |
| Obseg ur prog. | do 200 | do 320 | do 400 | do 400 |

Točke, ki jih prejme izvajalec za izvajanje programa vadbe se povečajo za 20 % v kolektivnih športnih panogah in 10 % v individualnih športnih panogah za namen tekmovanj.

*Preglednica 13/2; Športna vzgoja otrok in mladine, usmerjene v kakovostni in vrhunski šport*

V športnih panogah, kjer so v uradni tekmovalni sistem vključene tudi starostne kategorije 10 – 11 let, se program vrednoti

|  |  |
| --- | --- |
| Starost | 10 -11 let |
| Vel. vad.sk. | 10 |
| Obseg ur prog. | do 180 |

*Preglednica 13/3 Športna vzgoja otrok in mladine, usmerjene v kakovostni in vrhunski šport*

V kolikor za vrednotenje programov športne vzgoje otrok in mladine, usmerjene v kakovostni in vrhunski šport izpolni pogoje izvajalec v športni panogi, ki ni navedena v preglednici 13/1 se pri vrednotenju upošteva največ štiri starostne kategorije uradnega tekmovalnega sistema.

|  |  |  |  |  |
| --- | --- | --- | --- | --- |
|  | Prva starostna kategorija | Druga starostna kategorija | Tretja starostna kategorija | Četrta starostna kategorija |
| Vel. vad.sk. | 16 | 18 | 18 | 18 |
| Obseg ur prog. | do 200 | do 320 | do 400 | do 400 |

### Kakovostni šport

V kakovostnem športu se vrednoti programe športnikov in športnih ekip, ki nastopajo v članski kategoriji na tekmovanjih uradnega tekmovalnega sistema.

Programe se vrednoti v štirih kakovostnih ravneh. V I. kakovostni ravni se vrednoti program izvajalca, ki ima v svoji sredini kategoriziranega športnika državnega razreda, v II. kakovostni ravni se vrednoti program izvajalca, ki v svoji sredini nima kategoriziranega športnika in tekmuje na najvišji državni ravni, v III. kakovostni ravni se vrednoti program izvajalca, ki tekmuje na nižjih ravneh državnih tekmovanj, v IV. kakovostno raven pa se uvrstijo programi izvajalcev, ki tekmujejo na nivoju regije.

V programih kakovostnega športa se vrednoti objekt za izvedbo redne vadbe.

*Preglednica 14; Velikost vadbene skupine in obseg programa*

|  |  |  |  |  |
| --- | --- | --- | --- | --- |
|  | **Kakovostna raven I.** | **Kakovostna raven II.** | **Kakovostna raven III.** | **Kakovostna raven IV.** |
| Vel.vad.skupine (kol.šp.panoge) | 18 | 18 | 18 | 18 |
| Vel.vad.skupine (ind.šp.panoge) | 4 | 6 | 8 | 10 |
| Obseg programa | do 400 | do 320 | do 240 | do 120 |

### Perspektivni šport

### Perspektivni šport predstavlja programe priprav in tekmovanj kategoriziranih športnikov mladincev ali kadetov usmerjenih v doseganje vrhunskih rezultatov na mednardni ravni.

V programu se vrednoti mlade perspektivne športnike, ki so na dan javnega razpisa, športniki s stalnim bivališčem v Občini Trzin in imajo na dan objave razpisa veljavno kategorizacijo objavljeno v biltenu OKS-ZŠZ.

Višino sredstev za sofinanciranje se določi z letnim programom športa in razpisom.

### Vrhunski šport

Vrhunski šport predstavlja programe priprav in tekmovanj vrhunskih športnikov, usmerjenih v doseganje vrhunskih dosežkov na mednarodni ravni. V program vrhunskega športa so uvrščeni kategorizirani športniki uvrščeni v olimpijski, svetovni ali mednarodni razreda. V programu se vrednoti vrhunske športnike, ki so na dan javnega razpisa, športniki s stalnim bivališčem v Občini Trzin in imajo na dan objave razpisa veljavno kategorizacijo objavljeno v biltenu OKS-ZŠZ.

Višino sredstev za sofinanciranje se določi z letnim programom športa in razpisom.

### Šport invalidov

Šport invalidov obsega rekreativne in tekmovalne športne programe, v katere so vključeni invalidi. Programe se vrednoti pod enakimi pogoji in kriteriji kot programe športne rekreacije, športne vzgoje otrok in mladine, usmerjene v kakovostni in vrhunski šport, kakovostni in vrhunski šport ob upoštevanju zmanjšane velikosti vadbene skupine za 50%.

### Športna rekreacija

* + 1. **Celoletni programi**

V vsebini športne rekreacije se vrednotijo celoletni programi, ki imajo visok zdravstveni učinek (splošna gibalna vadba, korekcija telesne teže, aerobne vsebine ipd). V programih se vrednoti strokovne delavce in objekt.

*Preglednica 16; Velikost vadbene skupine in obseg programa*

|  |  |
| --- | --- |
| Velikost vadbene skupine | 20 |
| Obseg programa | do 80 |

### Šport starejših

* + 1. **Celoletni programi**

V vsebini šport starejših se vrednotijo celoletne gibalne programe za starejše od 65 let in razširjenih družin. Kot razširjeno družino razumemo »zvezo« starejših oseb in vnukov. V programih se vrednoti strokovni delavce in objekt.

*Preglednica 17; Velikost vadbene skupine in obseg programa*

|  |  |
| --- | --- |
| Velikost vadbene skupine | 15 |
| Obseg programa | 60 |

### ŠPORTNI OBJEKTI IN POVRŠINE ZA ŠPORT V NARAVI

Iz letnega programa športa se sofinancira posodabljanje in investicijsko vzdrževanje obstoječih športnih objektov, izjemoma tudi pripravo projektne dokumentacije za največje investicijske projekte po Uredbi o enotni metodologiji za pripravo in obravnavo investicijske dokumentacije na področju javnih financ, ter redna vzdrževalna dela in obratovanje športnih objektov. Sredstva za izgradnjo novih športnih objektov in površin se zagotavlja v posebnih proračunskih virih, izvajalci pa so izbrani po postopku, ki ureja to področje. Kriteriji izbora izvajalcev se opredeli z javnim razpisom.

### RAZVOJNE DEJAVNOSTI V ŠPORTU

* 1. **Usposabljanje in izpopolnjevanje strokovnih kadrov**

Iz sredstev LPŠ se sofinancira pridobitev usposobljenosti, ki omogoča samostojno izvajanje strokovnega dela v programih športa, ter licenciranje in izpopolnjevanje usposobljenih ali izobraženih strokovnih delavcev.

### Merila za izbor programov

Pri izbiri programov izvajalcev se vrednoti strokovne delavce, ki so vključeni v izbrane športne programe glede na stopnjo usposobljenosti oz. izobrazbo po naslednjih merilih:

|  |  |  |  |  |
| --- | --- | --- | --- | --- |
| **Program** | **brez usposobljenosti** | **1. stopnja usposobljenosti** | **2. stopnja usposobljenosti** | **3. stopnja usposobljenosti** |
| točk | 0 | 1 | 2 | 3 |

V letni program športa se uvrsti programe izvajalcev za pridobitev usposobljenosti, ki zberejo podpovprečno število točk oz. programe, ki zagotavljajo višjo stopnjo usposobljenosti. Pri programih izpopolnjevanja imajo prednost programi za pridobitev licence, v kolikor je v posamezni športni panogi obvezna za izvajanje programa.

### Kriteriji sofinanciranja programov

Usposabljanje se sofinancira največ dvema strokovnima delavcema pri posameznem izvajalcu, ki se uvrsti v letni program športa po merilih iz točke 3.1.1, ki z izvajalcem podpiše pogodbo o izvajanju strokovnega dela še najmanj 2 leti po pridobljeni usposobljenosti.

Licenciranje ali izpopolnjevanje se sofinancira vsem usposobljenim oz. izobraženim strokovnim delavcem, ki izvajajo športne programe pri izvajalcu letnega programa športa. Predlagatelj mora predložiti razpis nosilca oz. izvajalca programa, na katerega kandidira na javnem razpisu.

### Merila za vrednotenje izbranih programov

*Preglednica 18. Usposabljanje, licenciranje in izpopolnjevanje strokovnih delavcev*

|  |  |  |  |
| --- | --- | --- | --- |
| **Program** | **Licenciranje, izpopolnjevanje** | **1. stopnja usposobljenosti\*** | **2. stopnja usposobljenosti\*** |
| Točke/posameznik | 5 | 15 | 25 |

\*Izvajanje programov usposabljanja v skladu z Zakonom o športu.

### Založništvo v športu

Založništvo v športu predstavlja izdajanje strokovne literature in drugih periodičnih in občasnih športnih publikacij ter propagandnega gradiva na temo športnih dejavnosti. V programu založništva v športu se vrednoti materialni strošek publikacije.

### Merilo za izbor in vrednotenje programov

*Preglednica 19; Založništvo v športu*

|  |  |  |  |
| --- | --- | --- | --- |
| **Program založništva** | **Propagandno gradivo** | **Občasne publikacije** | **Strokovna literatura** |
| Točk/projekt | 2 | 5 | 10 |

V program letnega programa športa se uvrstijo programi izvajalcev, ki zberejo nadpovprečno število točk vseh prijavljenih programov.

### 4. ORGANIZIRANOST V ŠPORTU

* 1. **Delovanje športnih organizacij**

Temelj slovenskega športa so športna društva kot interesna in prostovoljna združenja občanov. Na lokalni ravni se lahko zagotavlja sredstva za delovanje športnih društev in občinske športne zveze, ki prebivalcem ponujajo kakovostne športne storitve.

### Kriteriji vrednotenja

Sredstva za delovanje se dodeli športnim društvom, ki so izvajalci športnih programov letnega programa športa. Delovanja športnih organizacij se vrednoti glede na:

* število članov društva s plačano članarino za leto, na katero se nanaša javni razpis in vključenih v izbrane športne programe,
* število registriranih športnikov, vključenih v izbrane športne programe,
* vključenost v nacionalno športno zvezo,
* tradicijo delovanja.

### Merila za izbor in vrednotenje

*Preglednica št.20; Delovanje športnih društev*

|  |  |
| --- | --- |
| Člani s plačano članarino, vključeni v športne programe letnega programa športa | 1 točka/člana |
| Registrirani športniki | 2 točki/reg.športnika |
| Vključenost v nacionalno športno zvezo (največ eno) | 10 točk |
| Status društva v javnem interesu na področju športa | 5 točk |

Točke, pridobljene na podlagi kriterijev iz preglednice št. 20 se izvajalcu povečajo glede na tradicijo delovanja – dopolnjeno leto registracije in sedežem na območju občine.

*Preglednica št.21; Tradicija delovanja športnih organizacij*

|  |  |  |  |  |  |
| --- | --- | --- | --- | --- | --- |
| **Leta delovanja** | **do 10** | **11 do 19** | **20 - 29** | **30 - 39** | **40 in več** |
|  | 5 % | 10 % | 15 % | 20% | 25% |

V program letnega programa športa se uvrstijo izvajalci, ki zberejo najmanj 20 točk.

### ŠPORTNE PRIREDITVE IN PROMOCIJA ŠPORTA

Športne prireditve so osrednji dogodek organizacijske kulture športa z vplivom na promocijo okolja.

### Velike mednarodne športne prireditve

Velike mednarodne športne prireditve opredeljuje Zakon o športu in se ne morejo organizirati brez soglasja državnega zbora, vlade ali ministrstva. Sredstva za izvedbo velike športne prireditve lokalna skupnost zagotavlja v posebnih proračunskih virih.

### Druge športne prireditve

Med druge športne prireditve prištevamo prireditve tekmovalnega in rekreativnega značaja, ki so organizirane na lokalnem, državnem ali mednarodnem nivoju, ki ne sodijo med velike mednarodne športne prireditve.

**5.2.1.** Tradicionalne športno-rekreativne oziroma športne prireditve Občine Trzin

Sofinancira se prireditve, ki so bile prepoznane kot večje občinske prireditve

1. Tek Petra Levca Trzin,
2. Otroška olimpiada Trzin,
3. Občinsko prvenstvo v veleslalomu Trzin,
4. Prehodna skirca Borisa Paternosta Trzin (strelstvo),
5. Šahovski turnir ob občinskem prazniku Trzin.

### Kriteriji vrednotenja drugih športnih prireditev

V program LPŠ se uvrstijo športne prireditve, ki izpolnjujejo naslednje kriterije:

* Občinska športna prireditev je objavljena v občinskem glasilu ali na krajevno običajen način.
* Državna športna prireditev je objavljena v koledarju nacionalne panožne športne zveze oziroma v enem od koledarju športno rekreativnih prireditev.
* Mednarodna športna prireditev je objavljena v mednarodnem koledarju mednarodne športne zveze.
* Občinska športna prireditev mora potekati na območju občine, deloma pa lahko tudi na območju sosednjih občin.

V program letnega programa športa se lahko uvrstijo največ tri športni prireditvi posameznega izvajalca.

Kot športna prireditev se ne vrednoti ligaških tekmovanj uradnega tekmovalnega sistema in prireditve, ki so zajete v drugih proračunskih postavkah.